Top best movies of all time,10 सर्वश्रेष्ठ प्रेरणादायक फिल्में जो आपकी जिंदगी बदल देगी
मुखपृष्ठLifestyleTop best movies of all time,10 सर्वश्रेष्ठ प्रेरणादायक फिल्में जो आपकी जिंदगी बदल देगी
Dinesh neer 5/31/2020 03:06:00 pm
best motivational movies of all time in hindi
दोस्तों हम बचपन से बड़े बुजुर्गों से सुनते आ रहे हैं कि फिल्में देखना बुरी बात है, फिल्में नहीं देखना चाहिए, फिल्में देखने से लड़के बिगड़ जाते हैं, इत्यादि । लेकिन मेरा मानना है कि यह एक गलत धारणा है क्योंकि मेरे हिसाब से दुनिया में कोई भी चीज गलत नहीं होती। बशर्ते हम उसका सही उपयोग करें। वैसे तो सभी फिल्मों में एक काल्पनिक नाटक होता है लेकिन इसकी कहानियां हमारी वास्तविक जीवन से संबंधित होती हैं। हां ये बात सच है कि कुछ फ़िल्में अश्लीलता, फुहड़ता और समाजिक बुराईयों को बढ़ावा देती है। लेकिन कुछ फ़िल्में ऐसी होती हैं जो हमें हंसाती है, रूलाती है और जीवन जीना सिखाती है। फिल्मों में कुछ बुरी तो कुछ अच्छी बातें भी होती है और अगर आप बुरी बातों को नजरंदाज करके उन अच्छी बातों को ग्रहण कर ले तो आपकी जिंदगी बदल सकती है। तो दोस्तों आज हम आपके लिए लेकर आए हैं दुनिया के 10 सर्वश्रेष्ठ प्रेरणादायक फिल्में जिसे अगर आपने नहीं देखा है तो इस लाॅकडाउन में आपको जरूर देखना चाहिए। और मुझे पूरा विश्वास है कि इन फिल्मों को देखने के बाद जीवन के प्रति आपका नजरिया बदल जाएगा क्योंकि हमारी जिंदगी में भी इन फिल्मों की वजह से बहुत बड़ा बदलाव आया है। तो आइए अब जानते हैं कि हमारी लिस्ट में वो 10 फिल्में कौन-कौन सी हैं।
जिंदगी में हार मानने से पहले एक बार जरूर पढ़ लेना
10. I am kalam 👈 युटयुब पर देखें
हमारे लिस्ट में 10 नंबर है साल 2011 में आई निदेशक नील माधव पंडा की फिल्म आई एम कलाम। इस फिल्म में चाय की दुकान पर काम करने वाले एक 10 वर्षीय गरीब लड़के की कहानी है। जो एपीजे अब्दुल कलाम से प्रेरित होकर उन्हीं के जैसा बनना चाहता है मगर उसके रास्ते में गरीबी की दिवार है। यह फिल्म आपको बताती हैं कि अगर आपमें सच्ची लगन है तो आपके लिए कुछ भी करना मुश्किल नहीं है। इस फिल्म गरीब और अमीर के बीच की दूरी को भी दर्शाया गया है।
09. Aashiqui 2 👈 युटयुब पर देखें
हमारे लिस्ट में नवें नंबर पर है साल 2013 में आई आशिक़ी 2। आदित्य राय कपूर और श्रद्धा कपूर के बेहतरीन अभिनय और एक से एक मधुर गानों से सजी यह फिल्म वैसे तो लव स्टोरी पर बेस्ड है लेकिन यह फिल्म आपके दिल को बुरी तरह से झकझोर कर रख देगी। इस फिल्म में दिखाया गया है कि नशे की लत कैसे एक इंसान को मजबुर कर देती हैं। इस फिल्म से आपको यह भी संदेश मिलेगा कि अपनी सफलता पर कभी भी घमंड नहीं करना चाहिए।
08. The revenant. 👈 युटयुब पर देखें
हमारे लिस्ट में आठवें नंबर पर है हॉलीवुड की बेहतरीन फिल्म द रेवेनेंट। इस फिल्म की कहानी एक ऐसे नायक की है जिसे उसके साथी मरणासन्न अवस्था में दुर्गम और खतरनाक पहाड़ी जंगलों में छोड़ देते हैं। लेकिन वह अपने बुद्धि, कौशल और हिम्मत से मौत से लड़ते हुए वहां से बाहर निकलता है और अपने धोखेबाज साथियों से बदला लेता है। इस फिल्म में जीवन और मौत के बीच के संघर्ष को दिखाया गया है। इस फिल्म से आपको एक संदेश मिलेगा कि हमें आखिरी सांस तक संघर्ष करते रहना चाहिए। यह फिल्म हिंदी मेंं भी उपलब्ध है
07. 300 rise of an empire 👈 युटयुब पर देखें
हमारे लिस्ट में सातवें नंबर पर भी हॉलीवुड की ही एक एतिहासिक फिल्म है। साल 2006 में आई इस फिल्म का नाम है 300 यह फिल्म एक राजा और उसके 300 योद्धाओं के शौर्य, साहस और वीरता की कहानी है। जो लाखों हैवानों की सेना से लड़ते हुए शहीद हो जाते हैं। यह फिल्म आपके अंदर जोश, जुनून, पराक्रम और साहस भरने वाली है। इसेे भी आप हिंदी में देख सकते हैं।
06. Anand. 👈 युटयुब पर देखें
हमारे लिस्ट में छठे नंबर पर है 1971 में आई राजेश खन्ना की यादगार फिल्म आनंद। इस फिल्म की कहानी एक कैंसर रोगी की है जो यह जानते हुए भी कि वह 6 महीने से ज्यादा जीवित नहीं रह सकता। अपनी जिंदगी के बचे 6 महीनों के एक-एक पलों को इतनी खुशी और जिंदादिली से जीता है कि वह हर किसी के अंदर खुशियां भर देता है। यह फिल्म आपको जीवन जीने का तरीका सिखाती है। यह फिल्म इतनी दर्दनाक है कि दुनिया के कठोरतम आदमी की आंखों से भी आंसू निकाल सकती है।
05. Titanic. 👈 युटयुब पर देखें
पांचवे नंबर पर हॉलीवुड की सबसे ऐतिहासिक और बेहतरीन फिल्म है। इस फिल्म के बारे में हम इतना ही कहेंगे ऐसी फिल्में बार-बार नहीं बनती। इस फिल्म का नाम है टाइटेनिक, जो एक सच्ची घटना पर आधारित है। यह फिल्म साल 1912 में बनाए गए दुनिया के सबसे बड़े जहाज टाइटैनिक की कहानी है। जो 4 दिनों की यात्रा के बाद 14 अप्रैल1912 को बर्फ की चट्टान से टकराकर डूब गया था। इस दुर्घटना में लगभग 1517 लोग मारे गए थे। इस फिल्म में आपको जिंदगी और मौत के बीच जंग देखने को मिलेगी। जिंदगी में दौलत और शोहरत से भी बड़ी कुछ बातें होती है,यह फिल्म आपको समझायेगी। इस फिल्म को भी हिंदी में डब किया गया है।
04. Swades 👈 युटयुब पर देखें
चौथे नंबर पर शाहरुख खान द्वारा अभिनीत देशभक्ति से भरपूर फिल्म है स्वदेश। इस फिल्म में भारत के ग्रामीण जीवन की गरीबी और मजबूरी को चित्रण किया गया है। यह फिल्म उन लोगों को जरूर देखना चाहिए जो उच्च शिक्षा प्राप्त करने के बाद विदेश जाने की सोचते हैं। इस फिल्म को देखने के बाद आपको अपनी मातृभूमि से प्रेम हो जाएगा
03. Sultan 👈 युटयुब पर देखें
हमारे लिस्ट में तीसरे नंबर पर है सलमान खान की सबसे जबरदस्त फिल्म सुल्तान। अगर आप जिंदगी की कठिनाइयों से हार मान गए हैं तो यह फिल्म आपको जरूर देखनी चाहिए।यह फिल्म आपको जिंदगी की मुश्किलों से लड़ना सिखा देगी। इस लव स्टोरी फिल्म की जितनी भी तारीफ की जाए कम ही है। इस फिल्म ने ‌हमारी जिंदगी को बदलने में एक महत्वपूर्ण भूमिका निभाई है और यह आपकी जिंदगी भी बदल सकती है।
02. Bajrangi bhaijaan. 👈 युटयुब पर देखें
हमारे लिस्ट में दूसरे नंबर पर भी सलमान खान की एक यादगार फिल्म है जो मेरे हिसाब से सलमान खान के करियर के सर्वश्रेष्ठ फिल्म है। फिल्म की कहानी एक गूंगी पाकिस्तानी लड़की की है जो इंडिया में अपने मां बाप से बिछड़ जाती है और फिल्म का नायक उसे अपनी जान पर खेलकर पाकिस्तान लेकर जाता है और उसे उसके माता-पिता से मिलवाता है। यह फिल्म आपको बताती है कि इंसानियत का कोई धर्म नहीं होता। यह फिल्म आपके अंदर इंसानियत को जगाने वाली है।
01. Pk 👈 युटयुब पर देखें
हमारे लिस्ट में नंबर वन की पोजीशन पर है,आमिर खान की जबरदस्त ऐक्टिंग से सजी हुई बेहतरीन फिल्म पीके। जो हमेशा भारत के सर्वश्रेष्ठ फिल्मों में गिनी जाएगी। यह फिल्म हमारे देश के धार्मिक और सांप्रदायिक अंधविश्वासों पर चोट करती है। इस फिल्म की कहानी एक एलियन की है जिसके स्पेस शटल का रिमोट एक चोर छीन कर भाग जाता है। जिसको ढूंढने के लिए वह भारत के सभी धर्मों की पोल खोल देता है। ‌
इसे पढ़ने के बाद आप आज से बहाने बनाना छोड़ देंगे
तो दोस्तों यह थी दुनिया की सर्वश्रेष्ठ मोटिवेशनल फिल्मों की लिस्ट। जो आपको सोच बदल सकती है। दोस्तों हमें दुख है कि काफी प्रयास करने के बावजूद भी हम इस लिस्ट में भाग मिल्खा भाग, मांझी द माउंटेन मैन, थ्री इडियट, और चक दे इंडिया जैसी कुछ बेहतरीन मोटिवेशनल फिल्मों को शामिल नहीं कर पायें। आपको कौन सी फिल्म पसंद है हमें नीचे कमेंट करके जरूर बताएं। पोस्ट पसंद आए तो इसे ज्यादा से ज्यादा शेयर करें।
आप जानते हैं आपका भविष्य कैसा होगा
आप हमें Twitter, Facebook, और Instagram, पर फॉलो करें, और हमारे YouTube चैनल को सब्सक्राइब करें। धन्यवाद 🙏